Առաջին փուլում (նինջ) գերակշռում են α-ռիթմերը, որոնց քանակն աստիճանաբար նվազում է։ Քնից առաջ առաջանում է քնկոտություն, ուղեղի ակտիվության նվազում, հորանջ, զգայական համակարգերի գործունեության թուլացում, դանդաղասրտություն, շնչառության հաճախության նվազում, գեղձերի արտազատիչ գործունեության նվազում։ Նվազում է մկանային ակտիվությունը, նյութափոխանակությունը, իջնում է մարմնի ջերմաստիճանը։